
NYILVÁNOS
Szám: 1940-26/2011
Előterjesztést készítette: Tóth Krisztina jegyző
Előterjesztés elkészítésének időpontja: 2011. március 22.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: Belső ellenőrzési jelentés
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. április 14-én tartandó munkaterv szerinti ülésére

8. napirendhez

Tárgy: Az önkormányzat 2010. évi működéséről készült éves ellenőrzési jelentés elfogadása
Tisztelt Képviselő-testület!

A helyi önkormányzatokról szóló 1990. évi LXV. törvény 92. §-a szerint a jegyző köteles gondoskodni a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.
A belső ellenőrzést végző személy vagy szervezet a jogszabályoknak és belső szabályzatoknak való megfelelést, valamint gazdaságosságot, hatékonyságot és eredményességet vizsgálva megállapításokat és ajánlásokat fogalmaz meg a jegyző és a polgármester részére, illetve – külön jogszabályban meghatározott – éves ellenőrzési jelentést készít, melyet a polgármesternek a tárgyévet követően, a zárszámadási rendelettervezettel egyidejűleg kell a Képviselő-testület elé kell terjesztenie.

Önkormányzatunk a belső ellenőrzési feladatokat a Tápió-vidéki Többcélú Kistérségi Társulással kötött feladat-ellátási szerződés keretében látja el, mindig az előző évben elfogadott belső ellenőrzési terv alapján.

A Kiss Ferenc belső ellenőrzési vezető által készített 2010. évi jelentés súlyos problémákat nem állapított meg, azonban kisebb hibák, hiányosságok előfordulnak az Önkormányzat működésében. Ezek megszüntetéséről folyamatosan gondoskodunk. 

Mindezek alapján kérem a jelentés szíves elfogadását.
…/2011. (IV.14.) ÖKT határozati javaslat

Sülysáp Nagyközség Önkormányzatának Képviselő-testülete a helyi önkormányzatokról szóló 1990. évi LXV. törvény 92. § (10) bekezdése alapján

1./ az önkormányzat 2010. évi működéséről készült, 2011. február 28-án kelt éves ellenőrzési jelentést elfogadja,
2./ utasítja a polgármestert és a jegyzőt az abban foglaltak szerint szükséges intézkedések megtételére.  

Határidő: 1./ azonnal; 2./ folyamatos
Felelős: polgármester, jegyző
Sülysáp, 2011. március 30.

Horinka László sk. 


polgármester

Láttam! 

Sülysáp, 2011. március 30. 
Tóth Krisztina sk.
 


jegyző

